cyanic-selkie/wikianc huggingface dataset:
World of Warcraft spēlējamās rases un klases
Orks (Orc)
Laika gaitā un ar lielām pūlēm orku burvji spēja padarīt portālu starp abām planētām pietiekami lielu, lai orki varētu tam izspraukties cauri. Lai gan pirmie spiegi, kas šķērsoja portālu kļuva traki, vai nu portāla ietekmē, vai arī tā, ko viņi bija redzējuši dēļ, Koncils apstiprināja, ka portāla otrā pusē atrodas ta pati pasaule, kuru tiem parādījis Medīvs. Neliela orku grupa tika izsūtīta caur nu jau stabilizējušos portālu, kurš zināms kā Tumšais Portāls, lai spiegotu un uzceltu pirmo orku atbalsta punktu Azerotā.
Uzmanība, kuru bija radījis Ēnu Koncils strauji noplaka, kad orki uzzināja, cik vāji bija vietējie cilvēki, kas dzīvoja Tumšā Portāla apkārtnē. Asinskāre drīz vien kļuva stiprāka par pacietību un orki sāka uzbruka stiprākajai cilvēku karaļvalstij apkārtnē, Stormvindas Karaļvalstij. Čogalla no Pusnakts āmura cilts un Kilroga Nāvesacs no Asiņojošās alas cilts, šis uzbrukums beidzās ar Ordas pazemojošu zaudējumu. Ikviens orku virsaitis vainoja pārējos par šo izgāšanos, tādēļ viņi atkal izvēlējās Blekhendu kā Ordas vadoni.
Blekhenda valdīšanas laikā kārtība tika atjaunota. Medīvs atkal atjaunoja kontaktu ar Guldānu. Medīvs šķita daudz spēcīgāks, bet nesaprātīgāks. Medīvs pavēlēja Guldānam iznīcināt Stormvindas Karaļvalsti, lai padarītu Medīvu par jauno Stormvindas karali. Guldāns atteicās pildīt Medīva prasību, jo Ordai tagad bija citi mērķi un Guldānam Medīvs vairs nebija vajadzīgs. Izmisīgi cenšoties iegūt savu plānu piepildījumu, Medīvs iekārdināja Guldānu apsolot tam atklāt Sardžerasa, Liesmojošā Leģiona valdnieka un Kildžeidena pavēlnieka, kapeņu atrašanās vietu. Tā arī sākās Pirmais karš starp orkiem un cilvēkiem, kas beidzās ar Stormvindas Karaļvalsts bojāeju.
Kad Guldāns atguvās no komas, viņš uzzināja, ka Ordā notikusi ievērojama varas pārdale. Pēc tam, kad Orgrimms Dūmhammers uzzināja, kāda bija Blekhenda loma Ordas korumpēšanā, viņš nogalināja Blekhendu. Dūmhammers bija daudz patstāvīgāks valdnieks, tādējādi viņš drīz vien nojauta Ēnu Koncila klātbūtni orku sabiedrībā. Viņš pilnībā izskāva Ēnu Koncilu izmantojot apsūdzības nodevībā. Guldāns izdzīvoja tikai tāpēc, ka bija zvērējis uzticību Dūmhammeram un apgādāt Ordu ar lielu nemirušo armiju. Viņš izveidoja Stormrīveru klanu un atdzīvināja kritušos orku bruņiniekus.
Šie bija pirmie nāves bruņinieki. Kopā ar citiem projektiem Orda drīz vien kļuva pietiekoši stipra, lai cīnītos pret visām atlikušajām cilvēku karaļvalstīm (Lordarona, Stromgarda, Kul Tairasa, Gilneiasa, Alteraka un Dalarana). Augsto elfu tauta sniedza Aliansei palīdzību, un pēc tam, kad Orda atņēma rūķiem un gnomiem daļu viņu zemes, arī viņi lepni pievienojās Aliansei. Kad nelielā Alterakas Karaļvalsts nodeva Aliansi, šķita, ka Ordas uzvara ir neizbēgama, taču Ordai bija jāizcieš pašiem sava nodevība.
Ar uzvaru "pie apvāršņa", Guldāns pārliecināja Čogallu no Pusnakts Āmura klana, ka zin Sardžerasa kapeņu atrašanās vietu. KMopā ar Stormrīveru klanu, viņi pameta savus atbalsta punktus pasludināja dēmonisko varu kā viņiem piederošu. Trešdaļa ordas karavīru zaudējums lika Ordas kampaņai pret Aliansi apstāties. Dūmhammers, satracināts par šādu rīcību tik svarīgā brīdī sūtīja lielu daļu savas armijas uzbrukt ciltīm un to līderiem, kas nepiedalās uzbrukumā. Šāda rīcība atļāva Aliansei sagraut Ordas armiju, kamēr viņi bija sadalījušies grupās. Ar Tumšā Portāla iznīcināšanu beidzās Otrais karš. Lai gan daudzi Lordronieši vēlējās iznīcināt atlikušos orkus, Lordaronas karalis Terenass Menetils II ieslodzīja viņus koncentrācijas nometnēs ar cerību, ka viņi kādu dienu zaudētu savu asinskāri. Tur, prom no saviem dēmoniskajiem pavēlniekiem un bez jebkāda veida kā iztērēt dēmonisko enerģiju, kas tiem dota, orki sāka nīkuļot un laika gaitā ieslīga letarģijā.
Dažus gadus pēc otrā kara, Tralls, Durotana dēls, izbēga no sava cietsirdīgā kunga, Eidelasa Blekmūra Durnholdas koncentrācijas nometnē un sāka uzmeklēt atlikušo savas tautas daļu. Sava ceļojuma laikā viņš sastapa Gromu Hellskrīmu, kurš kopā ar savu Vārsonga cilti, kura bija slēpusies no cilvēkiem, cerībās, ka varās atsākt karu. Tralls sadraudzējās ar Gromu un vēlāk satika arī Orgrimu Dūmhammeru, kurš bija izbēdzis no koncentrācijas nometnes pirms dažiem gadiem. No Dūmhammera viņš uzzināja par savu tēvu un Frostvolfu cilti, un to kā Ēnu Koncils nodeva viņa tēvu. Pēc tam, kad Tralls šo visu bija uzzinājis, viņš devās uz Frostvolfu klana cietoksni, kur šamanis, Drektars pastāstīja viņam par orku izcelsmi un, kā viņus korumpēja dēmoni. Tralls zvērēja atbrīvot savus cilvēkus no ķēdēm, kas tos saistīja, un kā Drektara jaunais māceklis kļuva par šamani. Kopā ar Gromu un Dūmhammeru Tralls sekmīgi vairākkārt uzbruka koncentrācijas nometnēm, lai atbrīvotu ieslodzītos orkus. Grūti bija atmodināt orkus no viņu letarģiskā miega, bet Tralls spēja pierādīt, ka viņu liktenim nebija lemts beigties. Orku ciltis atkal apvienojās, lai veidotu Ordu atka. Diemžēl pēdējās koncentrācijas nometnes uzbrukuma laikā Dūmhammers tika nogalināts. Godājot šo lepno un dižo orku, Tralls ar viņa bruņām un āmuru, kas nesa viņa vārdu veda savu tautu uz brīvību. Šo koncentrācijas nometni vēlāk pārņēma Orda un nosauca par Hammerfolu.
Tralls zināja, ka cilvēku tautas nebūs slinkas un neļaus Ordai pamest viņu zemes. Trallam laimīgā kārtā, viņam parādījās pareģis kraukļa veidolā (kas patiesībā bija Medīvs) un ieteica tam pamest Austrumu kontinentus, lai dotos uz Kalimdoru. Tā kā Trallam nebija labākas alternatīvas, tad viņš sagūstīja vairākus cilvēku kuģus un kuģoja uz jauno zemi, savācot visus orkus prom no Lordaronas. Ceļojuma laikā orki palīdzēja kādai troļļu ciltij izbēgt no viņu grimstošajām mājām. Dārskpīra troļļi bija pateicīgi par Tralla palīdzību un zvērēja uzticību jaunajai Ordai. Kad viņi ieradās Kalimdorā viņus sveicināja Keirns Blādhufs un viņa tauri. Orki palīdzēja Keirnam atbrīvoties no uzbrūkošajiem kentauriem un apmaiņā pret to, viņš pateica orkiem orākula atrašanās vietu. Vārsonga klans tika izsūtīts uz Ašenveilu iegūt kokmateriālus, kur tas tika sodīts par uzbrukumu cilvēkiem bez atļaujas. Tur viņi sāka cīnīties pret nakts elfiem. Mannorots izmantoja situāciju, ka orki zaudēja, lai stiprinātu tos ar savām asinīm un atkal pakļautu savai varai. Tralls un Džeina Praudmūra kļuva par sabiedrotajiem. VIņi sagūstīja Gromu Hellskrīmu un atkal padarīja viņu normālu. Pēcāk Tralls kopā ar Gromu devās nogalināt Mannorotu. Kaujas Groms zaudēja dzīvību, taču bija spējis atbrīvot savu tautu.
Pēc Hidžala kalna kaujas beigām, Ordas virsaitis Tralls pavēlēja dibināt jaunas mājas orkiem Kalimdorā. Viņš nosauca jauno zemi par Durotaru par godu savam tēvam un orku galvaspilsētu par Orgrimmaru par godu Orgrimam Dūmhammeram. Ar orku jauno sabiedroto, tauru un Lordaronas bēgļu Džeinas Praudmūras vadībā palīdzību Tralls spēja pabeigt pilsētu ātri. Diemžēl mieram nebija lemts ilgt ilgi. Admirālis Deilins Praudmūrs, Džeinas tēvs, ieradās Kalimdorā un uzsāka uzbrukumu pret orku tautu. Uzbrukuma laikā Dārskpīra troļļi zaudēja savas mājas Atbalss salās un ar Reksara no Moknatala cilts palīdzību apmetās pie orkiem Durotarā. Troļļu vadonis Voldžins zvērēja troļļu mūžīgu uzticību Ordai apmaiņā pret orku palīdzību.
Tralls nezinādams kuri cilvēki viņam uzbrukuši turēja aizdomās Džeinu Praudmūru, taču viņas uzticība tika pierādīta, kad viņa palīdzēja orkiem iznīcināt sava tēva Admirāļa Praudmūra iebrukušo armiju.
Lai izvairītos no vēl viena Liesmojošā leģiona uzbrukuma, virsaitis un daudzi citi pēc vairākiem gadiem atgriezās bijušajā Dranorā, kas tagad zināma kā Outlanda. Tur Tralls satika Garrošu Hellskrīmu, Groma Hellskrīma dēlu. Tralls parliecināja Garrošu pievienoties Ordai un atgriezties Azerotā kā viņa padomnieku. Garrošs bija vadošais komandieris kara pret Mirušo karali laikā Nortrendā un ieguva popularitāti savas ugunīgās personalitātes dēļ.
Čīles ģerbonis
Čīles Republikas ģerbonis tika oficiāli pieņemts 1834. gadā. Tā autors ir angļu mākslinieks Čārlzs Vuds Teilors. Tas sastāv no vairoga, kas sadalīts divās vienādās daļās — sarkanā un debeszilā. Tā centrā ir piecstaru zvaigzne. Vairogu tur kondors un andu briedis. Dzīvniekiem galvā ir kroņi, kas simbolizē Čīles jūras spēku varonību. Vairogu rotā trīs spalvas sarkanā, baltā un zilā krāsā. Zem vairoga ir moto Por la razón o la fuerza.
World of Warcraft spēlējamās rases un klases
Orks (Orc)
Neskatoties uz to, ka Tralls bija Ordas virsaitis, viņš bija šamanis ar ciešām saitēm ar elementiem. Kad pēc Kataklizmas viņš ievēroja lielus traucējumus elementu garos, viņš zināja, ka viņam vajadzēja pamest virsaiša amatu, lai spētu izpētīt sitāciju, citādi visa Azerota nokļūtu haosā. Tralls ticēja, ka Garrošs būs labākā izvēle, taču impulsīvais jaunais Hellskrīms ir daudz agresīvāks kā viņa diplomātiskais priekštecis. Ar tikpat impulsīvo karali Veirianu Vrinnu Stormvindas tronī, šķiet, ka orkiem vajadzēs viņu izslavēto spēku vairāk nekā jebkad agrāk.
Orki var spēlēt kā mednieki, magi, mūki, laupītāji, šamaņi, burvji, kareivji, nāves bruņinieki.
Nemirušais (Undead)
Nemirušie kādreiz bija cilvēki, taču pēc tam, kad tos pakļāva Mirušo Karalis, tie kļuva par ne īsti dzīvām, ne mirušām būtnēm, kas izpildīja visas Karaļa iegribas. Neliela daļa nemirušo izrāvās no Karaļa pakļautības. Tie izveidoja savu pilsētu zem Lordaeronas drupām un solījās atbalstīt Ordu.
Asins elfiem un nemirušajiem ir labas attiecības savā starpā, kuras tādas ir visticamāk tāpēc, ka daudzi tagadējie nemirušie reiz bija ausgtie elfi.
Asins elfs (Blood elf)
Pirms 10 000 gadiem Karalienes Azšaras valdīšanas laikā daļa nakts elfu bija pievienojušies maģijas lietotāju sektai, kura zināma ar vārdu augstdzimušie. Viņi izmantoja Mūžības aku (tās ūdenim bija maģiskas spējas) savām vajadzībām. Lojāli savai karalienei viņi atvēra neskaitāmus portālus, kuri beigu beigās ieveda Azerotā Liesmojošo Leģionu aizsākot seno karu. Neilgu laiku pēc kontinentu sadalīšanās (kas notika seno kara noslēgumā) daļa no viņiem pameta Kalimdoru un devās uz jauno Austrumu kontinentu. Sākotnēji tie apmetās Lordaeronā, bet zem tās zemes valdīja kāds nezināms ļaunums, kas lika elfiem sajukt prātā, tādēļ tie devās vēl nedaudz tālāk uz ziemeļiem, kur tie nodibināja Kveltalasa karaļvalsti. Izmantojot Mūžības akas ūdeni tie radīja Saules aku, kuru tie izmantoja līdzīgiem mērķiem. Izmantojot to augstie elfi pārslēdzās uz diennakts nomoda režīmu. Viņu violetā āda ar laiku kļuva bālāka, tagad tā ir bālā persiku krāsā, tādā kā dažiem cilvēkiem un rūķiem.
Tā kā Asins elfi bija dibinājuši savu karaļvalsti uz troļļu svētās zemes sākās konflikts starp abām rasēm. Troļļi kļuva par aizvien lielāku ienaidnieku gan cilvēkiem, gan arī elfiem. Drīz starp troļļiem un elfiem sākās karš, un lai spētu saglabāt neatkarību elfi vērsās pēc palīdzības pie cilvēkiem. Elfi iemācīja cilvēkiem uguns maģiju un abas rases kopā uzveica troļļus.
Elfiem bija zināmi arī Aironfordžas rūķi, taču abām rasēm nebija īpašu attiecību, abas rases drīzāk pat sliecās pasliktināt savas attiecības. Cilvēki rūķus iepazina tikai pēc vairāk nekā 1 000 gadiem. Kad tika nodibināta Alianse abas rases saistīja tikai attiecības ar cilvēkiem.
Pēc teju 3 000 gadiem Azerotā ieradās orki, tie kļuva par troļļu, goblinu un ogru sabiedrotajiem un viņi visi uzbruka Kveltalasam, kā rezultātā tika nodedzināti meži un iznīcināti Kveltalasa dienvidu daļā atrodošies rūnakmeņi, kas pasargāja Kveltalasu. Lielākā daļa augsto elfu bija dusmīgi uz cilvēkiem, ka viņi karā tiem maz palīdzēja. Savukārt, trešā kara laikā Lordaeronas princis Artass Menetils uzbruka Kveltalasam, lai izsauktu Kildžeidenu. Viņš izlauza ceļu caur Kveltalasu, kā rezultātā meži atkal tika nodedzināti un galvaspilsēta iznīcināta. Kad viņš nokļuva pie Saules akas viņš izsauca Kildžeidenu, tādējādi korumpējot Saules aku.
90% augsto elfu tika nogalināti šī uzbrukuma laikā, savukārt 90% no atlikušajiem prinča Keieltasa vadībā pārdēvēja sevi par asins elfiem, lai godātu mirušos, kuri miruši šo uzbrukumu laikā. Atlikušie augstie elfi turpināja būt uzticīgi Aliansei, bet asins elfi to pameta, jo Alianse nebija spējīga palīdzēt tad, kad tas bija visvairāk vajadzīgs. Daudzi elfi bija kļuvuši par nemirušajiem, tai skaitā arī Silvāna Vindranera, kura ir nemirušo valdniece, tādēļ asins elfiem un nemirušajiem ir lieliskas attiecības. Atkal zaudējuši maģijas avotu elfi sāka jukt prātā un zaudēt kontroli pār savu maģijas atkarību, tādēļ elfi izmisīgi sāka meklēt kādu, kurš spētu tos atbalstīt. Viņu mīļotais princis Keieltass Sanstraiders kļuva par Illidana (kurš atradās Outlandā) sabiedroto. Taču lai nokļūtu Outlandā tie kļuva par Ordas sabiedrotajiem. Pēc neilga laika Keieltass nespēdams sasniegt iecerēto lauza savienību ar Illidanu. Viņš solīja savu uzticību dēmonu karalim Kildžeidenam, tam pašam, kurš radīja postu un, kura rīcības dēļ tika izpostīts Kveltalass. Asins elfi saprazdami, ka viņu iemīļotais princis Keieltass ir viņus nodevis un izmantojis viņu uzticību pameta Keieltasu, tomēr vēl joprojām palika uzticīgi Ordai.
Starp trešo karu un World of Warcraft asins elfi bija fiziski identiski augstajiem elfiem, jo abas rases sērojot par briesmīgajiem zaudējumiem trešajā karā tērpās galvenokārt melnos un sarkanos apģērbos. Daudzi, lai atvairītu dēmonus, svinētu vai izskatītos biedējoši zīmēja rūnas un mistiskus tetovējumus uz savām sejām, rokām un pleciem - tas bija kaut kas tāds, ko augstie elfi nedarītu nekad. Tāpat viņi pieņēma jaunas frizūras, kas pārkāpa visas augsto elfu sabiedrības normas. Lai izvairītos no uzbrukuma asins elfi tuvojoties Alianses apdzīvotajām vietām bieži maskējas par augstajiem elfiem. Tomēr asins elfu un augsto elfi dzīves ilgums ir līdzīgs. Pastāv pierādījumi, ka daži asins elfi ir pietiekami veci, lai būtu paspējuši piedzīvot pārvākšanos uz Austrumu kontinentiem.
Asins elfu vīriešiem parasti ir slaidi, muskuļoti un atlētiski ķermeņi. Tāpat tiem piemīt garas ausis, asas maņas un spēja redzēt tumsā. Kamēr nakts elfiem ir garas un atpakaļ augošas ausis, asins elfu ausis sliecas būt īsākas un uz augšu augošas. Arī asins elfu sievietēm piemīt līdzīgas īpašības. Tāpat kā citi elfi, arī asins elfi, pēc citu rašu standartiem, tiek uzskatīti par ļoti pievilcīgiem.
Lai gan kādreiz tika uzskatīts, ka asins elfi un augstie elfi bioloģiski ir viena un tā pati rase, kuras vairāk atšķiras kulturāli nevis bioloģiski. Kopš tā laika ir noskaidrots, ka patiesībā tās ir atšķirīgas rases, jo asins elfi ļoti intensīvi izmanto korumpētu maģiju. Šī atkarība no korumpētās maģijas ir likusi asins elfu acīm iegūt zaļu krāsu un sārtāku vai bālāku ādas krāsu salīdzinājumā ar augstajiem elfiem. Asins elfs var izskatīties kā augstais elfs, bet tā mati un āda vienmēr ir bālāka, acis vienmēr ir zaļas un tie vienmēr vēlk sarkanus apmetņus. Tās ir nozīmīgākas atšķirības starp asins elfiem un augstajiem elfiem, kas arī norāda uz asins elfu evolūciju. Daži uzskata, ka laika gaitā asins elfi var kļūt psihiski tikpat attāli no augstajiem elfiem, kā satīri ir no nakts elfiem.
Asins elfi var spēlēt kā mednieki, magi, mūki, paladini, priesteri, laupītāji, burvji, kareivji un nāves bruņinieki.
Goblins (Goblin)
Pirmo reizi parādās spēlē „Warcraft II: Tides of Darkness”, goblini ir sīki un zaļi cilvēkveidīgie, kas dzimuši Azerotā. Agrāk viņu vēsturē, goblini bija dumja rase un ļaunie cilšu troļļi viņus paverdzināja savā galvenajā salā Kezanā. Rokot ļoti retu rūdu sauktu par Kajamīti izraisīja viņus par ļoti, ļoti inteliģentu rasi, kas drīz vien sadumpojās pret saviem paverdzinātājiem un izveidoja jaunu civilizāciju. Taču, rūdu krājumi beidzās un tas veicināja zinību zušanu, bet goblini izpētīja jaunas zemes meklējot jaunus šīs krājumus. Notiekot Otrajam karam viņu pievienojās Ordai sniedzot savas tehnikas noslēpumus, ko viņi nozaga no rūķiem un gnomiem un papildināja ar savējām.
Pandarens (Pandaren)
Pandareni ir bipedāla humanoīdu rase, kura ļoti atgādina pandas. Pandareni apdzīvo paši savu kontinentu, Pandāriju, kura līdz pat paplašinājumu pakai World of Warcraft: Mists of Pandaria bija maģiski apslēpta miglā. Visticamāk pandarenu civilizācija ir tikpat sena kā nakts elfu civilizācija. Pirms Kalimdoras sadalīšanās pandareni mainījās ar nakts elfiem ar pārtiku, resursiem, idejām un mistiskām zināšanām.
Sākotnēji World of Warcraft spēlētājiem jaunā spēlējamā rase, pandareni, tika iepazīstināti kā pirmā aprīļa joks, taču Mists of Pandaria paplašinājumu pakā šī rase pievienojusies divpadsmit pārējām spēlējamajām rasēm un tiem ir iespēja izvēlēties, pie kura no diviem grupējumiem piederēt: Ordas vai Alianses. Pirmoreiz pandareni World of Warcraft spēlētājiem tika iepazīstināti uzdevumā spēlē Warcraft III: The Frozen Throne un kopš tā laika ir "ierakstīti" World of Warcraft vēsturē.
Posts (Scourge)
Nemirušu Mirušo karaļa kareivju armija, jeb posts ir armija, kas paredzēta, lai iznīcinātu visu Azerotas dzīvību. Pirmoreiz tas tika iepazīstināts spēlē Warcraft III. Tā sevī iekļauj nemirušus cilvēkus, elfus, nerubiešus un dažas citas rases. Postu radīja Liesmojošais Leģions, lai novājinātu Azerotas saprātīgās rases, it īpaši cilvēkus, lai sagatavotu vietu paša Leģiona ienākšanai Azerotā. Leģions atņēma orku šamaņa Neržula dvēseli un piespieda viņam kļūt par Mirušo Karali. Līdzko Neržula vara auga viņš kļuva pietiekami spēcīgs, lai pakļautu savā varā pat paladinus, lai tie pievienotos postam kā nāves bruņinieki, viens no kuriem bija Artass Menetils, Lordaeronas karaļvalsts troņmantnieks. Neržuls sāka gatavot plānu, lai izkļūtu no Liesmojošā Leģiona gūsta. Kad to saprata Kildžeidens viņš sūtīja Illidanu iznīcināt Sala troni un Neržulu, lai izbeigtu viņa nodevību. Tomēr Neržuls pavēlēja Artasam, lai viņš nāktu Neržulam palīgā. Pēc tam, kad Artass cīņā sakāva Illidanu Artass devās uz Aiskraunu un uzliekot Neržula cepuri sev uz galvas iznīcināja Sala troni. Neržula un Artasa prāts un ķermenis apvienojās un kļuva par vienu no stiprākajām Azerotas būtnēm, kā Neržuls bija plānojis. Tomēr Artass iznīcināja Neržula garu un kļuva stiprāks.
Burvis (Warlock)
Burvim ir diezgan daudz dzīvības punktu salīdzinot ar citām drēbju bruņas valkājošām klasēm un burvestību veikšanai nepieciešamie priekšmeti aizņem daudz vietas somās. Burvis var izsaukt dēmonus (Imp, Woidwalker, Succubus,Felhunter, Felguard, Infernal, Doomguard), izgatavot Dzīvības Akmeni (Healthstone), var dziedināt sevi izsūcot pretiniekam dzīvību, kuru var izmantot dziedēšanai, atdzīvināt sevi, izmantojot burvestību elpot zem ūdens. Tāpat kā lielākā daļa citu klašu arī burvis burvestību veikšanai izmanto maģiju. Maģija, tāpat kā dzīvības punkti, ar katru līmeni palielinās, tāpēc augstāka līmeņa burvestībām nepieciešams vairāk maģijas. Burvja galvenā īpašība ir likt dotus (damage over time). Burvis izmanto ēnu un uguns maģijas. Slavens ar lielo kritu daudzumu uz burvestībām.
Laupītājs (Rogue)
Laupītājiem atšķirībā no citām klasēm ir nepieciešama enerģija (energy), tās daudzums nepalielinās ar katru līmeni, to var papildināt tikai ar noteiktiem talantiem talantu kokā. Laupītājam piemīt spēja maskēties (stealth), un no tumsas aizsega uzbrukt savam ienaidniekam no aizmugures. Laupītājs spēj pārvietoties ātrāk un sasniegt dažādas vietas daudz vieglāk nekā citu klašu pārstāvji. Laupītāja spējas ļauj viņam iegūt dažādas retas un vērtīgas lietas. Laupītājs ir nepieciešams ļoti ātram uzbrukumam. Slavens ar saviem spēcīgajiem un ātrajiem sitieniem. Cīņās pret laupītājiem ir ļoti grūti uzvarēt, jo daudzo stanu (spēja likt pretiniekam sastingt) un veiklības dēļ kareivis nemaz nevar ne reizi iesist laupītājam. Pēc cīņas ar kareivi, laupītājam var palikt pat 100% dzīvības punktu.
Kareivis (Warrior)
Kareivji atšķirībā no citām klasēm vienīgie izmanto dusmas (rage) savām speciālajām spējām. Dusmas palielinās kad kareivis tiek ievainots vai ievaino pretinieku. Noteiktām prasmēm vajag noteiktu dusmu daudzumu, tāpēc spēcīgākam uzbrukumam nepieciešams vairāk dusmu. Pēc cīņas dusmu līmenis krītas, tāpēc uzsākot cīņu kareivim parasti nav dusmu. Dusmu maksimālais daudzums visu laiku ir viens un tas pats (100), atšķirībā no citām klasēm, kuras izmanto burvestības un maģiju, kuras maksimālais daudzums paaugstinās ar katru līmeni. Kareivji ir izveicīgi tuvcīņā, tiem ir ļoti daudz dzīvības punktu (HP) un pieejamas vislabākās bruņas, bet viņi ir neizturīgi pret burvestībām.
Druīds (Druid)
Saskaņā ar spēles leģendu druīdi ir zemes sargātāji, kas lai uzveiktu Liesmojošo leģionu tika pamodināti tā uzbrukuma laikā. Pēc uzvaras druīdi nolēma palikt Azerotā, lai dziedētu kara izpostīto zemi. Druīda galvenās burvestības ir spēja pārvērsties par dzīvniekiem - piemēram, lāča formā druīds kļūst par kareivi un maģijas vietā izmanto dusmas, bet, pārvēršoties par kaķi, druīds izmanto laupītāja spējas un spēj zagties, un palikt neredzams. Vēl divas formas, kuras var pieņemt druīds ir ceļošanas un roņa formas, abas šīs formas ļauj ātrāk pārvietoties, taču roņa formu, kura ļauj arī elpot zem ūdens, var pieņemt tikai ūdenī. Druīdi spēj veikt vienas no spēcīgākajām ārstēšanas burvestībām. No 70 līmeņa druīdam ir pieejama putna forma, kas kā lidojošais mājdzīvnieks ļauj lidot ātrāk, tādējādi druīds ir spējīgs sasniegt ātrumu 280% no parastā pārvietošanās ātruma. Šī spēja maksā 5200 zelta gabalu.
Priesteris (Priest)
Tāpat kā lielākajai daļai World of Warcraft klašu arī priesteris savu burvestību veikšanai izmanto maģiju. Maģijai tāpat kā dzīvības punktiem ar katru līmeni kļūst arvien lielāks maksimālais punktu skaits, tas tāpēc, ka lielāka līmeņa burvestībām vajag vairāk maģijas. Priesteri spēj veikt ļoti spēcīgas ārstēšanas burvestības ar kurām var atdzīvināt citus spēlētājus. Priesteris ir ļoti viegli nogalināms tuvcīņā mazo dzīvības punktu (HP) dēļ. Populārs ar savu spēju iedvest bailes citos. Ēnu priesteris ir viens no stiprākajiem uzbrucējiem kaujas laukā (Battleground), tabulā "damage" var sasniegt lielāko uzbrukumu punktu skaitu.
Paladins (Paladin)
Tāpat kā lielākā daļa World of Warcraft klašu arī paladins izmanto savām burvestībām maģiju. Manai tāpat kā dzīvības punktiem ar katru līmeni palielinās maksimālais daudzums. Paladins spēj valkāt visizturīgākās bruņas, ārstēt un atdzīvināt citus spēlētājus, ar burvestību mazināt indes un burvestību ietekmi, uzlikt auras sev un citiem, izsaukt apbruņotu karazirgu, kas palielina pārvietošanās ātrumu un izmantot vairogu, taču nevar izmantot šaujamieročus un viņa treniņi dārgi izmaksā. Paladins ir gan noderīgs spēlēšanai komandā, gan labi piemērots spēlēšanai vienatnē. Paladins tāpat kā kareivis, uzbrūk tuvcīņā. Var likt sev virsū absorbējošo aizsargu, kas neļauj nevienam tevi aizskart pāris sekunžu laikā.
Mednieks (Hunter)
Mednieki var pieradināt dzīvniekus, kas viņus aizsargā un cīnās kopā ar tiem. Pašiem dzīvniekiem ir arī savas unikālas spējas, piemēram, mērkaķis var mest kakas, kas padara pretenieku neredzīgu. Daudzi mednieki ir lieli kolekcionāri, kā arī Blizzard paši ir izveidojuši jaunus mājdzīvnieku pieradināšanas izaicinājumus. Mednieki ir vienīgā klase, kas kā savu nopietno cīņas vaidu izmanto šaujamieročus un spēj izlikt lamatas. Mednieki spēj palielināt savas spējas, izmantojot dažādu dzīvnieku īpašības, kā arī sadzīt pēdas jebkam, kas ir tuvumā. Mednieki izmanto Fokusu, lai noburtu vai saindētu savas bultas un lodes, un lai padarītu savu uzbrukumu spēcīgāku. Bez visām šīm īpašībām mednieks arī spēj vislabāk palēnināt pretinieku pārvietošanās un uzbrukuma ātrumu un pat likt tiem sastingt.
Mags (Mage)
Mags ir uguns, ledus un mistiskās maģijas pavēlnieks. . Mags izmanto maģiju, lai aktivizētu burvestības. Agrāk magi savas burvestības glabāja mistiskajā Dalanaras magokrātijā. Taču pēc Liesmojošā Leģiona uzbrukuma tā tika iznīcināta un burvestību zināšanas un maģiju grāmatas izplatījās pa visu pasauli. Magi spēj teleportēties uz lielākajām savam grupējumam piederošajām pilsētām un neitrālajām Šatratas un Dalaranas pilsētām (Shattrath City). Cita lieliska magu burvestība ir uzburt sev un citiem pārtiku. Magi spēj ātri un spēcīgi uzbrukt, bet viņiem ir maz dzīvības punktu (HP), padarot viņus viegli nogalināmus. Maga kaujas spējas ir atkarīgas no viņa mantām un talantiem. Lielākais dzīvības punktu skaits, kas ir saņemts ar prasmi "flamestrike" ir vairāk kā 11000 punktu.
Šamanis (Shaman)
Šamanim piemīt dziednieka, karotāja un burvja spējas. Šamaņi gūst savu spēku no pamatelementiem, un izmanto tos burvestībām. Tā ir vienīgā klase, izņemot druīdus, kas spēj pārvērsties - viņi var pieņemt spoku vilka formu, kas palielina kustības ātrumu gadrīz divas reizes. Šamaņiem piemīt unikāla spēja izsaukt totēmus, kas ir vieni no viņu spēcīgākajiem ieročiem. Šamaņiem ir 4 veidu totēmi - zemes, uguns, ūdens un gaisa totēmi. Zemes totēmi dod izturību, uguns - spēku, ūdens - dzīvību, bet gaiss - ātrumu. Vienlaicīgi var aktivizēt tikai vienu no katra veida totēmiem. Šamaņi spēj nēsāt vairogus, kas ļoti palīdz tuvcīņās pret pretiniekiem.
Nāves bruņinieks (Death Knight)
Nāves bruņinieki reiz bija parasti paladini, līdz Mirušo Karalis viņus izmantoja kā tumsas spēku atbalstītājus. Viņiem izskaloja smadzenes un iestāstīja, ka tas ir viņu darbs. Pirmo reizi nāves bruņinieki parādījās spēlē Warcraft II: Tides of Darkness. Nāves bruņinieki ir World of Warcraft pirmā varoņu klase, kuru spēj izveidot tikai tie, kam jau ir spēles tēls, kurš sasniedzis 55. līmeni. Tie var gan piedalīties tuvcīņā, gan arī burt burvestības. Tie spēj pievilkt savus pretiniekus klāt, spēj burties ar tumsas, ledus un nolādēto maģiju. Nāves bruņinieki ir ļoti labi zemo līmeņu BG (Battlegrounds), jo tajos līmeņos viņiem ir vislabāk attīstītas spējas.
Jurijs Petropavlovskis
Jurijs Petropavlovskis (dzimis Rīgā, miris  ) bija Latvijas politiķis, Latvijas Krievu savienības līdzpriekšsēdētājs (kopš 2015. gada) un vairāku politisku kampaņu producents. Latvijas Kik-Tai boksa akadēmijas viceprezidents. Pirmais naturalizējamais, kam valdība atteica uzņemšanu pilsonībā.
Biogrāfija
No 1981. līdz 1986. gadam strādāja uzņēmumā "Alfa" par dizaineri. Ieguvis 3 autorapliecības dizainparaugiem. Pēc tam no 1986. līdz 1989. gadam bija uzņēmuma "Daiļrade" trafaretdrukas speciālists. No 1989. līdz 1991. gadam — uzņēmuma "Auseklis" grafikas dizaineris. No 1991. līdz 1997. gadam — uzņēmuma "Latvijas Strādnieks" grafikas dizaineris un izpilddirektors, neatkarīgs konsultants. No 1997. līdz 1999. gadam — reklāmas aģentūru "DiaR" un "Page" projektu menedžeris, starptautisko projektu konsultants.
Petropavlovskis iesaistījās politiskā darbībā. 2001. gadā bija Latvijas Cilvēktiesību komitejas un Eiropas Padomes TV projekta "2+2" vadītājs. 2002. gadā — Rīgas domes pilnvarnieks Rīgas un Rīgas reģiona attīstības aģentūrā.
No 2002. līdz 2003. gadam darbojās kā SIA "Rīgas pilsētbūvnieks" padomes loceklis, bet no 2003. līdz 2004. gadam bija SIA "Averti-R" projektu menedžeris. Bija Krievu skolu aizstāvības štāba preses atašejs. No 2004. gada — Eiroparlamenta deputātes Tatjanas Ždanokas palīgs. 2004. gada 12. novembrī PCTVL izvirzīja Petropavlovski par kandidātu Rīgas mēra amatam 2005. gada marta vēlēšanās.
2003. gada decembrī Petropavlovskis iesniedza pieteikumu naturalizācijai. 2004. gada 16. novembrī viņš kļuva par pirmo cilvēku, kam Naturalizācijas pārvaldes sagatavoto rīkojumu, par uzņemšanu pilsonībā neapstiprināja Ministru kabinets. 8. decembrī viņš pārsūdzēja šo lēmumu tiesā. 2005. gada aprīlī Eiropas Parlamenta Lūgumrakstu komiteja apsprieda Petropavlovska sūdzību un atlika izskatīšanas pabeigšanu.
2005. gada 16. decembrī Administratīvā rajona tiesa izbeidza tiesvedību, uzskatot, ka Ministru kabineta lēmums nav pārsūdzams. 2006. gada 17. februārī šo lēmumu apstiprināja Administratīvā apgabaltiesa un 11. aprilī — Augstākās tiesas Senāts. Par šo nolēmumu tika iesniegta sūdzība Eiropas Cilvēktiesību tiesā (ECT). 2008. gadā ECT pieņēma sūdzību izskatīšanai pēc būtības, bet 2015. gadā noraidīja.
135. gads
135. gads bija gads, kas pēc Jūlija kalendāra sākās piektdienā.
CF
CF var būt:
Kiangs
Kiangs (Equus kiang) ir zirgu dzimtas (Equidae) viena no ēzeļu sugām. Kiangs ir pazīstams arī ar nosaukumu Tibetas savvaļas ēzelis.
Kiangi savvaļā ir sastopami Tibetas plakankalnes stepēs. Tie ganās kalnu pļavās 4000—7000 m augstumā virs jūras līmeņa. Klimats šajā reģionā ir skarbs un vasara ilgst tikai 3 mēnešus. Kiangam ir jāpaspēj šajā laikā uzkrāt pēc iespējas vairāk tauku rezerves, lai spētu izdzīvot ziemā, kad veģetācija ir ļoti nabadzīgi un grūti atrodama. Vasarā kiangs pamatā ēd zāli, bet ziemā tas ēd visu, ko var atrast, gan sauso, apkaltušo zāli, gan dzelkšņainos krūmus.
Rīgas zoodārza filiālē "Cīruļi" pussavvaļas apstākļos tiek uzturēts kiangu bars, kas veiksmīgi vairojas un ir devis nozīmīgu ieguldījumu pasaules genofonda uzturēšanā.
Sistemātikas vēsture
Kiangs kā atsevišķa suga ir izdalīts pavisam nesen. Kādreiz to sistematizēja kā Āzijas savvaļas ēzeļa (Equus hemionus) pasugu. Tomēr to ieradumi, izmērs un atšķirīgais raksturs ir licis zinātniekiem kiangus izdalīt ārpus Āzijas savvaļas ēzeļiem. Pētījumi liecina, ka starp šīm sugām DNS atšķirība ir 1%, un šī atšķirība ir radusies apmēram pirms 500 000 gadu.
Izskats
Kiangs ir vislielākais no visiem ēzeļiem pasaulē, kianga augstums skaustā sasniedz 1,40 m, ķermeņa garums 2,10 m, astes garums 50 cm, svars 250–440 kg.
Kiangam ir liela galva, gaišs purns un izliekts deguns. Krēpes īsas, stāvus stāvošas. Kianga apspalvojums ir piesātināti rudā krāsā vasarā, kļūstot tumšāk brūnam ziemā. Vasarā kianga apspalvojums ir plāns, gluds un zīdains, apmēram 1,5 cm garš, ziemā kažoks ir biezs un dubultgarš kā vasarā. Vēders, kājas, pakakle un purns ir gandrīz baltā krāsā. Tumšajām krēpēm uz kakla beidzoties, pa mugurkaulu pāri visam ķermenim līdz pat astes tumšajam brūnimelnajam pušķim stiepjas tumšas šokolādes krāsas svītra.
Proporcijās tas ļoti līdzinās zirgam, un vienīgā atšķirība ir aste. Kianga aste ir tāda kā ēzeļiem. Kiangiem ir trīs pasugas, kas viena no otras atšķiras ar izmēru, krāsu un galvas proporcijām. Austrumu kiangs ir vislielākais no visiem, rietumu kiangs ir nedaudz mazāks, bet dienvidu kiangs ir vismazākais.
Ieradumi
Bez cilvēka kiangam ir tikai vēl viens ienaidnieks — vilks. Pret vilkiem kiangi aizstāvās, saspiežoties aplī ar galvām kopā uz iekšpusi un mežonīgi atspārdoties ar pakaļkājām. Tādēļ vilki uzbrūk tikai vientuļiem, no bara noklīdušiem īpatņiem. Kiangi dzīvo ciešā barā, kas nekad tā pa īstam neizklīst. Bars sastāv no 60—70 īpatņiem. Ja kiangs attālinās no bara, tad arī to dara nelielā grupā, kas sastāv vismaz no diviem vai trīs dzīvniekiem. Lielo baru vada viena no vecākajām mātītēm. Ērzeļi galvenokārt uzturas kopā ar citiem ērzeļiem un apvienojas ar mātītēm tikai pārošanās laikā. Pārošanās sezonā ērzeļi cīnās savā starpā par tiesībām pāroties. Cīņas ir nežēlīgas, ērzeļi speras, kožas un dzenā viens otru. Kiangu ķēves grūsnības periods ilgst 11 mēnešus, kumeļš dzīvo kopā ar māti apmēram gadu.
Kiangi ir slaveni ar to, ka pamanot tālumā tuvojoties cilvēku, pat ja tas būs vairāk kā kilometru tālu, tie sāk griezties nelielā aplītī uz vietas. Apejot apli, tie apstājas un kādu brīdi skatās uz cilvēku, tad atkal turpina griezties. Tādā veidā cilvēks var kiangam pieiet diezgan tuvu klāt. Tikai pašā pēdējā brīdī kiangs strauji metas skriet, bet arī ne tālu, atkal apstājas un riņķojot skatās atpakaļ, kur palicis cilvēks. Kiangi skrien nedaudz lēnāk nekā Āzijas savvaļas ēzeļi.
Atkala
Atkala (arī ledus lietus, sasalstošs lietus) ir atmosfēras nokrišņu veids, kas izkrīt ledus gabaliņu vai lietus veidā. Pēc tam ūdens vai ledus piesalst pie zemes virsmas, koku zariem vai vadiem un veidojas apledojums.
Atkalas veidošanās
Atkala var veidot pat vairākus centimetrus biezu ledus kārtu un tādējādi lauzt koku zarus, gāzt kokus, pārraut vadus, kā arī iznīcināt ražu. Arī cilvēki, paslīdot uz ielas, var gūt dažādas traumas. Diezgan bieži atkala rodas tad, kad ir temperatūras inversija, jo tādā gadījumā kilometra augstumā gaiss ir siltāks, nekā pie zemes virsmas un lietus sākumā izkrīt kā šķidra ūdens pilieni, bet, tuvojoties zemei, tie sasalst un var izkrist arī krusas veidā.
Pilsoņu karš
Pilsoņu karš  ir karš starp organizētām grupām valsts iekšienē vai starp divām tautām, kas ietilpst senāk apvienotā valstī.
Pēc Otrā pasaules kara beigām pilsoņu karš izceļas pasaulē vidēji ik pēc četriem gadiem. Laika posmā no 1900. līdz 1944. gadam pilsoņu kari izcēlās vidēji ik pēc viena pusotra gada. Kopš 1945. gada pilsoņu karos ir gājuši bojā vairāk kā 25 000 000 cilvēku, bet bez pajumtes palikušo skaits ir krietni lielāks par šo skaitli. Daudzas valstis pilsoņu kara rezultātā ir ekonomiski panīkušas, piemēram, Birma, Uganda un Angola, kuras pirms pilsoņu kara bija uz veiksmīgas attīstības ceļa. Pilsoņu kari parasti izceļas etnisko, reliģisko vai sociālo konfliktu dēļ. Tāpat bieži vien tā ir cīņa par politisko varu starp vairākiem ekonomiskiem grupējumiem valstī.
1814. gads
1814. bija parastais gads, kas sākās sestdienā.
Bottle Pop
Bottle Pop ir amerikāņu grupas Pussycat Dolls singls no albuma Doll Domination. Sākotnēji Bottle Pop bija ieplānots izdot kā trešo albuma singlu pasaulē un ceturto singlu ASV un Kanādā, bet tas tika atcelts un vēlāk dziesma tika izdota kā ceturtais singls Okeānijā un Vācijā. Albuma versijā kā viesmākslinieks piedalās Snoop Dogg, bet dziesmas videoklipā tiek izmantota versija bez Snoop Dogg.
Videoklips
Dziesmas videoklipa režisors ir Tomass Kloss. Dziesmas videoklips tika filmēts kādā teātrī, 2009. gada janvārī. Tā paša mēneša laikā internetā tika izdots 10 sekundes garš videoklipa fragments. Video pirmizrāde notika. Tas sevī iekļauj grupas dalībnieces, kas redzamas teātrī izpildot dziesmas horeogrāfiju, vēlāk viņām pievienojas citi dejotāji, kas arī turpina izpildīt dziesmas horeogrāfiju.
Svarcelšana 2008. gada vasaras olimpiskajās spēlēs — līdz 58 kg sievietēm
2008. gada vasaras olimpisko spēļu svarcelšanas sacīkstēs sievietēm svara kategorijā līdz 58 kilogramiem uzvaru izcīnija Ķīnas sportiste Jandzina Čena. Sacīkstes noritēja 11. augustā. Sacīkstēs piedalījās 12 sportistes.
TD
TD var būt:
Reino sindroms
Reino sindroms jeb Reino slimība ir perifērās asinsrites traucējums, ko raksturo epizodiska ekstremitāšu artēriju un arteriolu stenoze. To parasti izraisa aukstums vai stipras emocijas. Ārēji tas izpaužas kā pēkšņa roku un kāju pirkstu, arī auss ļipiņu un degungala nobālēšana vai cianoze. Tiek uzskatīts, ka šis fenomens skar aptuveni 3—4% iedzīvotāju, biežāk sievietes nekā vīriešus.
Cēloņi
Par primāro Reino sindromu runā, kad tas attīstās kā atsevišķa parādība. Sekundārs sindroms ir novērojams uz citu patoloģiju fona. Tās var būt autoimūnas slimības, tādas kā sistēmas skleroze (90—95% gadījumu), sistēmiskā sarkanā vilkēde (10-35%), reimatoīdais artrīts, polimiozīts, hronisks sistēmas vaskulīts, Šēgrēna sindroms, vai organiski traucējumi kā, piemēram, pazemināta vairogdziedzera funkcija (hipotireoīdisms) un diabēts. Līdzīgus simptomus var izraisīt artēriju okluzīvās slimības — ateroskleroze, obliterējošais tromboangīts — un hematoloģiskās slimības, kurām ir raksturīga palielināta asins viskozitāte — krioglobulinēmija, makroglobulinēmija, policitēmija, leikēmija, eritrēmija u.c.
Simptomi
Lēkmes laikā notiek pēkšņs spastisks asinsvadu iekšējā diametra samazinājums, kas izraisa asins noplūdi no ādas un sekmē tās krāsas nomaiņu no rozā uz bālu, tad zilganu, un beidzot — asinsritei strauji atjaunojoties — uz koši sārtu. Sasarkšanas fāze var izpalikt, ja asinsrite atjaunojas pakāpeniski. Procesu parasti pavada ekstremitāšu tirpšana vai durstošas sāpes.
Reino sindroms dažreiz skar krūšu galus un areolas sievietēm laktācijas periodā. Līdz ar krūšu galu nobālēšanu asas dedzinošas sāpes parādās uzreiz pēc zīdaiņa barošanas un izstaro krūts dziļajos audos. Šis simptoms bieži tiek jaukts ar mikozi un pret to nesekmīgi tiek nozīmēta pretsēņu terapija.
Marianna Vosa
Marianna Vosa (Marianne Vos; dzimusi ) ir nīderlandiešu riteņbraucēja. Izcīnījusi divas olimpisko spēļu zelta medaļas.
Juniores vecumā izcīnījusi Pasaules un Eiropas čempionātu junioriem medaļas šosejas riteņbraukšanā, 19 gadu vecumā uzvarējusi Pasaules čempionātos pieaugušajiem gan velokrosā, gan šosejas riteņbraukšanā. M. Vosa izcīnīja zelta medaļu treka riteņbraukšanā punktu braucienā, savukārt — šosejas riteņbraukšanā grupas braucienā. Pasaules čempionātos grupas braucienā ir uzvarējusi divas reizes: 2006. un 2012. gadā. Divas reizes tikusi atzīta par Nīderlandes gada labāko sportisti.
Populāri
Populāri ( vai populus - tauta) ir idejiska politiska plūsma Romas Republikā no 2. gadsimta p.m.ē. līdz mūsu ēras sākumam. Populāri bija pretējs spēks optimātiem un tie pārstāvēja lauku un pilsētas plebeju intereses.
CZE
CZE var nozīmēt:
Populāri
Viens no ievērojamākajiem populāriem bija Jūlijs Cēzars.
Boss
Boss var būt:
Akrotērijs
Akrotērijs (grieķu akrōtērion) ir rotājošs elements, kuru izmanto frontonos un kapu stēlās, parasti — palmetes, volūtas vai skulptūras veidā. Akrotēriju izmanto gotiskajā un klasiskajā arhitektūrā.
Metode WYSIWYG
WYSIWYG ir akronīms no angļu valodas What You See Is What You Get (Ko tu redzi, to tu dabū). Šo parasti attiecina uz teksta redaktoriem, kam rediģēšanas laikā var redzēt visu teksta formatējumu tāpat, kā tas izskatīsies attēlots galā (izdrukāts).
Latvijas futbola izlase 2003. gadā
'''Latvijas futbola izlase 2003. gadā''' aizvadīja 13 spēles, no kurām sešās uzvarēja, divās spēlēja neizšķirti, bet piecās zaudēja.
2003. gada sezonu Latvija izlase sāka februārī ar draudzības spēli Antaljā pret Lietuvas izlasi, svinot uzvaru ar rezultātu 2-1. Latvija Kijivā sacentās ar Ukrainu, kurai zaudēja ar 0-1. Tālāk Latvijas izlase turpināja iepriekšējā sezonā uzsākto dalību 2004. gada Eiropas čempionāta kvalifikācijas turnīrā. Aprīļa beigās Latvijas izlase savā laukumā tika galā ar Sanmarīno (3-0), savukārt jūnija sākumā izbraukumā piekāpās Ungārijas izlasei (1-3).
Rudenī atsākās Eiropas čempionāta kvalifikācijas turnīra spēles, pirms kurām Latvijas izlase saglabāja labas izredzes ieņemt vietu starp divām labākajām komandām savā kvalifikācijas grupā. Latvijas savā laukumā piekāpās Polijas izlasei ar 0-2, taču 4 dienas vēlāk uzvarēja Ungāriju ar 3-1. Pēdējā kvalifikācijas turnīra spēlē Latvijas izlase spēja izbraukumā uzvarēt Zviedrijas valstsvienību ar 1-0 un ieguva 2. vietu apakšgrupā, saglabājot izredzes kvalificēties finālturnīram. Turpinājumā novembrī Latvijas izlasei bija jāaizvada divas izšķirošās izslēgšanas spēles pret Turcijas izlasi par iekļūšanu Eiropas čempionāta finālturnīrā. Pirmajā spēlē Skonto stadionā Latvijas izlase pārspēja pretiniekus ar 1-0, bet četras dienas vēlāk Stambulā spēlēja neizšķirti 2-2. Latvijas izlase divu spēļu summā ar rezultātu 3-2 uzvarēja Turcijas valstsvienību un pirmoreiz savā pastāvēšanas vēsturē iekļuva kādā no Pasaules vai Eiropas finālturnīriem. Par Latvijas izlases galveno varoni kļuva uzbrucējs Māris Verpakovskis, kurš izšķirošajās pēdējās 4 spēlēs izcēlās ar 5 vārtu guvumiem.
Decembrī Latvijas izlase sasniedza savu visu laiku augstāko pozīciju FIFA Pasaules rangā, pakāpjoties uz 51. vietu.
Spēles
🇱🇻 latvia: Aleksandrs Koliņko — Aleksandrs Isakovs, Igors N. Stepanovs, Dzintars Zirnis, Oļegs Blagonadeždins — Imants Bleidelis, Vitālijs Astafjevs, Juris Laizāns (Valentīns Lobaņovs 79'), Andrejs Rubins (Vladimirs Koļesņičenko 75') — Māris Verpakovskis (Mihails Miholaps 46'; Viktors Dobrecovs 84'), Andrejs Prohorenkovs (Andrejs Štolcers 64').
🇱🇻 latvia: Aleksandrs Koliņko — Aleksandrs Isakovs, Igors N. Stepanovs, Dzintars Zirnis, Oļegs Blagonadeždins — Imants Bleidelis, Vitālijs Astafjevs, Juris Laizāns, Andrejs Rubins — Māris Verpakovskis (Vīts Rimkus 84'), Andrejs Prohorenkovs (Mihails Miholaps 73').
🇱🇻 latvia: Aleksandrs Koliņko — Aleksandrs Isakovs, Igors N. Stepanovs, Mihails Zemļinskis, Dzintars Zirnis — Imants Bleidelis (Viktors Dobrecovs 85'), Juris Laizāns, Andrejs Rubins — Māris Verpakovskis (Vīts Rimkus 60'), Andrejs Prohorenkovs, Mihails Miholaps (Andrejs Štolcers 80').
🇱🇻 latvia: Aleksandrs Koliņko — Aleksandrs Isakovs, Igors N. Stepanovs, Mihails Zemļinskis, Oļegs Blagonadeždins — Imants Bleidelis (Andrejs Štolcers 79'), Vitālijs Astafjevs (Igors Semjonovs 86'), Valentīns Lobaņovs (Mihails Miholaps 71'), Juris Laizāns, Andrejs Rubins — Māris Verpakovskis.
🇱🇻 latvia: Aleksandrs Koliņko — Aleksandrs Isakovs, Mihails Zemļinskis, Dzintars Zirnis, Oļegs Blagonadeždins — Andrejs Štolcers (Valentīns Lobaņovs 71'), Vitālijs Astafjevs, Juris Laizāns, Andrejs Rubins — Māris Verpakovskis (Vīts Rimkus 45'; Mihails Miholaps 80'), Viktors Dobrecovs (Jurģis Pučinskis 64').
🇱🇻 latvia: Andrejs Piedels — Aleksandrs Isakovs, Māris Smirnovs, Dzintars Zirnis, Oļegs Blagonadeždins — Andrejs Štolcers, Vitālijs Astafjevs, Juris Laizāns, Andrejs Rubins — Mihails Miholaps (Igors Semjonovs 51'), Viktors Dobrecovs (Kristaps Blanks 77').
🇱🇻 latvia: Aleksandrs Koliņko — Dzintars Zirnis, Igors N. Stepanovs, Mihails Zemļinskis, Oļegs Blagonadeždins (Mihails Miholaps 77') — Imants Bleidelis (Andrejs Štolcers 59'), Jurģis Pučinskis (Vitālijs Astafjevs 46'), Juris Laizāns, Andrejs Rubins — Māris Verpakovskis (Vladimirs Koļesņičenko 82'), Viktors Dobrecovs (Andrejs Prohorenkovs 46').
🇱🇻 latvia: Aleksandrs Koliņko — Aleksandrs Isakovs, Igors N. Stepanovs, Mihails Zemļinskis, Oļegs Blagonadeždins — Imants Bleidelis, Valentīns Lobaņovs, Juris Laizāns, Andrejs Rubins (Igors Semjonovs 82') — Māris Verpakovskis (Vīts Rimkus 80'), Andrejs Prohorenkovs (Andrejs Štolcers 82').
🇱🇻 latvia: Aleksandrs Koliņko — Dzintars Zirnis, Igors N. Stepanovs, Mihails Zemļinskis, Oļegs Blagonadeždins — Imants Bleidelis, Valentīns Lobaņovs, Vitālijs Astafjevs, Andrejs Rubins — Vīts Rimkus (Igors Semjonovs 76'), Māris Verpakovskis (Vladimirs Koļesņičenko 89').
🇱🇻 latvia: Aleksandrs Koliņko — Dzintars Zirnis, Igors N. Stepanovs, Mihails Zemļinskis, Oļegs Blagonadeždins — Imants Bleidelis, Valentīns Lobaņovs, Vitālijs Astafjevs, Andrejs Rubins (Jurģis Pučinskis 81') — Vīts Rimkus (Aleksandrs Isakovs 74'), Māris Verpakovskis (Andrejs Štolcers 88').
🇱🇻 latvia: Aleksandrs Koliņko — Juris Laizāns, Aleksandrs Isakovs, Igors N. Stepanovs, Igors Korabļovs — Imants Bleidelis, Vitālijs Astafjevs, Valentīns Lobaņovs, Andrejs Rubins (Jurģis Pučinskis 83') — Vīts Rimkus (Andrejs Štolcers 86'), Māris Verpakovskis (Vladimirs Koļesņičenko 89').
🇱🇻 latvia: Aleksandrs Koliņko — Aleksandrs Isakovs, Igors N. Stepanovs, Mihails Zemļinskis, Dzintars Zirnis — Imants Bleidelis, Vitālijs Astafjevs, Juris Laizāns, Andrejs Rubins — Vīts Rimkus (Andrejs Štolcers 79'), Māris Verpakovskis (Marians Pahars 90').
🇱🇻 latvia: Andrejs Piedels (Aleksandrs Koliņko 81') — Igors Korabļovs (Igors Semjonovs 46'), Dzintars Zirnis, Māris Smirnovs, Oļegs Blagonadeždins (Artūrs Zakreševskis 54') — Andrejs Štolcers (Kristaps Blanks 46'), Jurģis Pučinskis, Valentīns Lobaņovs, Andrejs Rubins — Viktors Dobrecovs (Vīts Rimkus 46'), Mihails Miholaps (Ģirts Karlsons 75').
1958. gads Latvijā
Šajā lapā ir apkopoti 1958. gada notikumi Latvijas teritorijā. Tā atradās PSRS sastāvā kā Latvijas PSR.
Aivens (viesuļvētra)
Aivens (en) bija visspēcīgākā viesuļvētra 2004. gada Atlantijas okeāna viesuļvētru sezonā. Viesuļvētra izveidojās 2. septembrī un kļuva par sezonas devīto nosaukto vētru, sesto viesuļvētru un ceturto lielo viesuļvētru tajā gadā. Viesuļvētra sasniedza augstāko, 5. kategoriju un kļuva par sesto (patlaban devīto) visspēcīgāko Atlantijas viesuļvētru, kopš novērojumu sākuma. Aivens kļuva arī par vienīgo 5. kategorijas viesuļvētru 2004. gada sezonā.
Attīstības hronoloģija
Aivens izraisīja katastrofālus postījumus Grenādā, kuru viņš sasniedza kā 3. kategorijas viesuļvētra. Nopietni postījumi tika izraisīti arī Jamaikā, Lielajās Kaimanu salās kā arī Kubas rietumu daļā. Pēc tam viesuļvētra turpināja savu ceļu ziemeļ—ziemeļrietumu virzienā un šķērsojot Meksikas līci kā 3. kategorijas viesuļvētra triecās pret ASV krastiem netālu no Gulfšoras (Gulf Shores) pilsētiņas Alabamas štatā izraisot ļoti smagus postījumus. Aivens pavadīja ļoti spēcīgs lietus pār visu ASV dienvidaustrumu daļu. Tad viesuļvētra mainīja virzienu, šķērsojot Floridu un atkārtoti nedaudz uzņemot spēku virs Meksikas līča sasniedza Teksasas un Luiziānas štatus izraisot nenozīmīgus postījumus. Viesuļvētra Aivens izraisīja 13 miljoni ASV dolāru lielus zaudējumus un kļuva par piekto visdārgāko viesuļvētru ASV vēsturē.
DK
DK var būt:
Frītauna
Frītauna (en) ir Sjerraleones galvaspilsēta un lielākā pilsēta. Pilsēta atrodas valsts rietumu piekrastē pie Sjerraleones upes ietekas Atlantijas okeānā, Rietumu apgabalā. Pilsētas kopējā platība ir 357 km², pēc 2015. gada datiem pilsētā dzīvoja 1 050 301 iedzīvotāji.
Frītauna ir Sjerraleones galvenais finanšu, politikas, izglītības, saimniecības un kultūras centrs. Pilsētas saimniecība galvenokārt balstās uz ostu. Frītaunas osta ir nozīmīga Atlantijas okeāna osta, kas neatkarīgi no tonnāžas, vienlaikus var apkalpot līdz pat 240 kuģiem.
Vēsture
Pirms pirmo kolonistu ierašanās 1787. gadā Frītaunas vieta nebija pastāvīgi apdzīvota. Pirmais britu kolonizācijas mēģinājums nebija sekmīgs, taču atkārtotais mēģinājums 1792. gadā ar vairāk kā 1000 atbrīvotajiem vergiem no ASV noveda pie pašreiz pastāvošās pilsētas uzbūvēšanas. Lai gan tā smagi cieta 1794. gadā konfliktā ar Franciju, tomēr ātri attīstījās, 1808. gadā pārgāja no privātās "Sjerraleones kompānijas" kroņa pārvaldē, un no tās Lielbritānija uzsāka ekspansiju Āfrikas iekšienē, kura noslēdzās 1896. gadā ar Sjerraleones protektorāta izveidi.
CHL
CHL var būt:
Frītauna
Vēsture
No 1808. līdz 1874. gadam Frītauna bija Britu Rietumāfrikas galvaspilsēta. Pilsēta bija britu flotes operāciju bāze līdz neatkarības pasludināšanai 1961. gadā.
1813. gads
1813. bija parastais gads, kas sākās piektdienā.
Dzelzceļš
Dzelzceļš ir virszemes transporta veids, kas paredzēts pasažieru un kravu pārvadāšanai. Dzelzceļš kā transporta sistēma sastāv no tehniskajiem līdzekļiem — dzelzceļa sliežu klātnes, kontakttīkla, signalizācijas, mākslīgajām būvēm, ritošā sastāva — un ekspluatācijai nepieciešamā personāla (dispečerdienesta).